description: عايشين كأن قلوبنا بقت متشفرة.. وكأن الأيام قفلت قلبنا بقفل.. وخبت مننا المفتاح.. قرروا لنا إن الإحساس تفاهة.. وإن الدنيا عايزة الشديد اللي يعيشها بعملية وبس.. .الكتاب ده هيعبر عنك في أغلب حالاتك الشعورية.. كأنه صديقك.. بيتفهمك وبيريحك وبيديك نصيحة تتحرر ازاي من وجعك.. كأنه مراية لقلبك.. للي بتحس بيه مع الناس.. وكمان للي ممكن تكون سبب فيه عشان الناس تتضايق أو تتألم منك.. فنتعلم نرصد إحساسنا وازاي ندير الألم جواه.. وكمان نتعلم مفتاح التعايش حوالين الناس...الكتاب ده بيساعدك إنك تبدل جواك المعاني المؤلمة لمعاني تساعدك تقلل قوي الوجع في حياتك.. فيعتبر وقاية وعلاج عام لجروح الحياة.. تخلي مُرّ المشاعر يتحول لسَكَن..الكتاب بيساعدك تدير احاسيس كتير مشهورة مؤلمة بتحبسنا وبتخلينا بنلف فيها .. لأن الألم جزء من الحياة لازم نديره مش نرفضه .. ولا نتحبس جواه .. نديره ونعديه بمعاني تساعدنا على الاستمرار .. وده الباب الأول .. بيتناول الاحاسيس زى الشعور بعدم القدرة .. الشعور بالفقد .. الشعور بنوبات الفزع .. الشعور بالتوتر .. الهجر .. تقريبا عشر احاسيس .. .الباب التاني هيبقى لكل احساس بنحس بيه حوالين سمات شخصية معينة حوالينا في الناس بتوجعنا .. الباب هدفه مش شيطنة الآخر وبيان انه سلبي وبس .. الباب ده هدفه يزود التقارب بأنه يديك مفاتيح للتعامل مع الآخرين بشكل يساعد على التفهم والتعايش .. لان كل سمة بتتعرض فيه ممكن تبقى فيك مع شخص تاني .. يعني احنا فاعل ومفعول به .. .سمات زى النرجسية .. التقلب المزاجي .. الغضب .. السيطرة .. الضحية .. هما ١٠ سمات .اخر باب .. فيه زى كتالوج حقيقي لمعاني لو عشنا بيها هنقلل كتير دخول اصلا الاحساس اللي بيوجع .. اللي هو كأنك بتظبط زوايا نظرتك صح فالعربية متخبطش اصلا .. فكرة الوقاية خير من العلاج .. .فالبالب الاول والتاني فيهم العلاج ..الباب التالت فيهم المناعة النفسية ..
language: Arabic
title: سكن
publisher: دار الرواق للنشر والتوزيع